Meer inligting oor rekenaartablette vir skole bekend | Maroela Media
Meer inligting oor hoe rekenaartablette aan leerders in staatskole verskaf en geadministreer gaan word, is in die parlement bekend gemaak deur Angie Motshekga, minister van basiese onderwys.
Sy is in 'n skriftelike parlementêre vraag daaroor uitgevra deur die IVP-LP Xolani Ngwezi.
Wat die inwerkingtreding van die plan betref het die minister gesê dit sal in fases plaasvind. Vanjaar is 'n proefperiode. Dan sal plaasskole en ander skole met kinders uit meer as een graad in 'n enkele klaskamer aan die beurt kom. Daarna volg die 60% armste staatskole (kwintiele 1, 2 en 3) en laastens die welvarendste staatskole (kwintiele 4 en 5).
Wat die begroting vir die rekenaartablette betref het Motshekga aangekondig 'n groot deel van die koste sal verhaal word deurdat departementele werkboeke nie meer gedruk sal hoef te word nie. Daar is ook toegewese begrotings wat aangewend kan word, soos die geld wat vir die bevordering van wiskunde, wetenskap en tegnologie begroot is.
Provinsiale begrotings en bydrae deur die private sektor sal ook aangewend word, het Motshekga gesê.
Wat opleiding betref het die minister laat blyk onderwyseropleiding by onderriginstellings is reeds dienooreenkomstig aangepas. Daar sal ook indiensopleiding, vakbondsessies en aanlynopleiding wees.
Rakende die sekuriteit verbonde aan die rekenaartablette het Motshekga die versekering gegee dat skole nie tablette sal ontvang alvorens die nodige veiligheidsmaatreëls nie getref is nie.
Die tablette sal op 'n trollie gemonteer word sodat dit na en van die skool se stoorkamer – wat 'n staaldeur sal hê – gestoot kan word. Dit sal slegs vir onderwysdoeleindes gebruik kan word en sal dus "gemeenskapsonvriendelik" wees, het Motshekga bevestig.
Dit sal nie werk nie. Mens noem die redes diefstal, sabotasie en agterlosigheid.
Ek het idee daardie trollie sal nooit die stoorkamer verlaat nie. Die kind het nou nie 'n boek om uit te leer nie, ook nie tuis nie en hy mag nie die tablet huistoe vat nie. Maar om te kan sê die kind het 'n tablet tel mos al klaar 'n slaagpunt.
Ons plaaslike hoërskool het hierdie reeds probeer. Dit is gelukkig na 3 jaar afgeskaf. Kinders leer steeds beter uit 'n boek as op 'n tablet. Ons skool is een van die topskole in Oos-Kaap
Wat ń blink idee! Daar is geen bladsye om te skeur en te bekrabbel nie! Die probleem bly steeds dat ń stommerik wat nie wil leer nie, wel, nie wil leer nie.
Eskomkrag aan plaasskole of gaan kragopwekkers verskaf word wat laai laai laai aan die baie tablette snags. Baie tablette se batterye gee probleme dus sal voorrade beskikbaar moet wees en kundiges wanneer dit voordoen. Die skooldag sal langer moet wees want baie ure gaan aan probleme bestee moet word. En hoe gaan vir eksamens geleer word wanneer die 'handboeke' by die skool gaan agterbly of gaan eksamens in die slag bly?